ירושלים ג' אלול תשפ"א   
11 באוגוסט, 2021  
מס' תיק- 55/2021

לכבוד

עו"ד אלעד מן

הצלחה- התנועה הצרכנית לקידום חברה כלכלית הוגנת

רח' מנחם בגין 7 - בית גיבור ספורט 13

רמת גן 526102

שלום רב,

הנדון: **בקשת חופש מידע**

1. ביום 26 במאי 2021 הגשת בקשה לקבלת מידע לפי חוק חופש המידע, התשנ"ח-1998 (להלן: **החוק**), בה ביקשת לקבל את המידע הבא:

"פירוט הסיורים, הביקורים והמשלחות (בין אם של יחידים או קבוצה) שהתקיימו מחוץ לארץ, לצורך לימוד, בחינת וקידום סוגיית הקמת, תפעול וניהול משרפות ומתקני השבה בישראל, לרבות פירוט המשתתפים ושיוכם ותפקידם, המועדים, היעדים והמדינות, הגוף המארח, לו"ז הסיור או הביקור והמתקנים בהם התקיימו ביקורים, עלויות הביקור וזהות הגוף המממן, ככל שלא מדובר בתקציב הרשות)*."*

1. המידע מועבר בהתאם לבקשתך, כאשר ביחס לשמות העובדים יובהר כי לשם שמירת פרטיותם של העובדים הזוטרים, מועברים רק שמות העובדים מדרגת סמנכ"ל ומעלה.
2. להלן המידע:
3. ביקור בפינלנד – מר נחמיה קינד, שהיה בתפקיד סגן בכיר לחשב הכללי, בין התאריכים 7.10.18 – 11.10.18. ביקורו של מר קינד בוצע במסגרת סיור במתקני השבת אנרגיה מפסולת שאירגן האיחוד האירופי כחלק מתכנית TAIEX. עלות הסיור שולמה מתקציב האיחוד האירופי כחלק מהתוכנית האמורה. לו"ז ביקור מצורף כנספח א' למכתב זה.
4. ביקור באירלנד – עובד בחשב הכללי, מיום 7.9.17 עד ליום 8.9.17 לחלק מסיור שארגן המשרד להגנת הסביבה. עלות טיסה וביטוח – 2,396.03 ₪, עלות לינה 2,697.5 ₪, אש"ל 82 יורו. לו"ז ביקור מצורף כנספח ב' למכתב זה.
5. ביקור באיטליה וסלובניה – עובד בחשב הכללי, מיום 8.9.19 עד ליום 11.9.19 כחלק מסיור שארגן המשרד להגנת הסביבה. עלות טיסות וביטוח 1640.15 ₪, עלות לינה 748.6 ₪, אש"ל 134 יורו. לו"ז ביקור מצורף כנספח ג' למכתב זה.

בכבוד רב ,

Mnyuvall

אנט קליימן

ממונה על פניות הציבור וחוק חופש המידע